|  |  |
| --- | --- |
| 30 | Rux |
| Zn65,38 |
| 3d104s2 |

**Rux** (lotincha: *Zincum*), Zn — Mendeleyev davriy sistemasining 12- (avvalgi, yigʻiq jadval boʻyicha II) guruhiga mansub kimyoviy unsur. Tartib raqami 30, atom massasi 65,39. Rux och zangori rangli, kumush kabi yaltiroq metalldir.

Nam havoda ruxning sirti oksid parda bilan qoplanadi. Ruxning suyuqlanish harorati 419,53°C, qaynash harorati 907°, xona haroratidagi zichligi 7,133 g/sm3. Rux kimyoviy jihatdan faol metallarga kiradi. Kislotalarda yaxshi eriydi. Qizdirilsa, ishqorlarda ham eriydi. Yod va oltingugurt bilan xona haroratida birikadi. Qizdirilganda rux faol metallmaslar bilan shiddatli reaksiyaga kirishadi. Boshqa metallar bilan rux qotishmalar hosil qiladi.

Butun dunyoda ishlab chiqariladigan ruxning 40 foizi poʻlatni korroziyadan saqlash uchun sarflanadi. Rux kukuni yordamida kadmiy, mis va nodir metallar birikmalardan ajratib olinadi. Ruxdan ishlangan listlar konstruksion material sifatida, shuningdek, quruq elementlarning idishlarini tayyorlashda qoʻllanadi.

Tarixi
------

Qadimda mis parchasini rux karbonat va koʻmir bilan birga qizdirib jez tayyorlashgan. Rux dastlab Hindistonda olingan. Yevropada 17-asrda sanoat miqyosida ishlab chiqarila boshlagan. Hozirda Oltoy, Shimoliy Kavkaz, AQSH, Avstraliya, Polsha va boshqa mamlakatlarda yirik rux konlari bor.

Tabiatda uchrashi
-----------------

Yer poʻstidagi miqdori (0,0075 foiz) boʻyicha rux boshqa elementlar orasida 24-oʻrinda turadi. Odatda rux rudalari — polimetallardir. Ular tarkibida ruxdan tashqari mis, qoʻrgʻoshin, kadmiy va boshqa metallarning minerallari ham boʻladi. Ruxning muhim minerali sfalerit — aldama rux ZnS boʻlib, u sulfidli rudalar tarkibiga kiradi.

Olinishi
--------

Rudalardan metall ruxni ajratib olish uchun pirometallurgiya va gidrometallurgiya jarayonlaridan foydalaniladi. Rudani kuydirib pirometallurgik usulda ajratilgan rux oksidi uglerod yordamida qaytariladi.

{\displaystyle {\mathsf {2Zn^{+2}S^{-2}+3O\_{2}^{0}{\xrightarrow {t^{o}}}2Zn^{+2}O^{-2}+2S^{+4}O\_{2}^{-2}\uparrow }}}
{\displaystyle {\mathsf {Zn^{+2}O^{-2}+C^{0}{\xrightarrow {t^{o}>1000^{\circ }C}}Zn^{0}+C^{+2}O^{-2}\uparrow }}}
Jarayonning harorati 1000 °C dan yuqori boʻladi va bugʻ holida olinadi. Oksidlanish germetik issiqqa chidamli retortada olib boriladi. Hosil boʻlgan rux bugʻlari kondensatorlarda choʻktiriladi, ulardan vaqti-vaqti bilan suyuq rux olinadi. Gidrometallurgik usuldan foydalanilganda kuydirishdan keyin qolgan qoldiqqa sulfat kislota taʼsir ettiriladi:

{\displaystyle {\mathsf {ZnO+H\_{2}SO\_{4}\rightarrow ZnSO\_{4}+H\_{2}O}}}
Eritma qoʻshimchalardan (temir, mis, kadmiy) tozalanadi va rux elektroliz yordamida ajratib olinadi. Bunda sulfat kislota qayta tiklanadi:

{\displaystyle {\mathsf {2ZnSO\_{4}+2H\_{2}O{\xrightarrow {elektroliz}}2Zn+2H\_{2}SO\_{4}+O\_{2}\uparrow }}}

  

Rux — kuchli metall yaltiroqligiga ega boʻlgan koʻkimtir rangli metall. Nam havoda rux oksid parda bilan qoplanib asta-sekin yaltiroqligini yoʻqotadi. Rux — oʻrtacha qattiqlikdagi metall. Uning zichligi 7,13 g/sm3. Toza metall nisbatan plastik, oson yassilanib yupqa folʼga hosil qiladi.

Texnik rux oddiy haroratda moʻrt boʻladi, lekin 100—150 °C da plastik boʻlib qoladi. Bunday sharoitda uni bolgʻalash mumkin. 200 °C dan yuqori haroratda u yana moʻrtlashadi va qirilganda kukun holatiga oʻtadi. Bunday oʻzgarishlar juda past haroratda ham kuzatiladi.

Rux oson suyuqlanadi (suyuqlanish harorati — 419,4 °C) va uchuvchan metallar qatoriga kiradi. Ruxning qaynash harorati — 905,7 °C. Uning issiqlik oʻtkazuvchanligi kumushning issiqlik oʻtkazuvchanligiga nisbatan 60 % ni tashkil etadi, elektr oʻtkazuvchanligi boʻlsa toʻrt baravarga kam.

Kimyoviy xossalari
------------------

Rux atsetati
Rux havoda barqaror, chunki yupqa oksid parda keyingi oksidlanishdan himoyalaydi. Rux asosan yuqori haroratda aktivlashib, oddiy moddalar — galogenlar, kislorod va oltingugurt bilan reaksiyaga kirishadi.

{\displaystyle {\mathsf {Zn^{0}+Cl\_{2}^{0}{\xrightarrow {t^{o}}}Zn^{+2}Cl\_{2}^{-1}}}}
{\displaystyle {\mathsf {2Zn^{0}+O\_{2}^{0}{\xrightarrow {t^{o}}}2Zn^{+2}O^{-2}}}}
{\displaystyle {\mathsf {Zn^{0}+S^{0}{\xrightarrow {t^{o}}}Zn^{+2}S^{-2}}}}
Rux azot va vodorod bilan reaksiyaga kirishmaydi. Rux nitrid Zn3N2 va rux gidrid ZnH2 bevosita yoʻllar bilan olinadi. Murakkab moddalar — kislota, ishqor eritmalari va suv bilan rux sharoitga qarab har xil reaksiyaga kirishadi. Suv odatda rux bilan taʼsirlashmaydi. Qizdirilganda rux suv bilan quyidagi tenglama boʻyicha reaksiyaga kiradi:

{\displaystyle {\mathsf {Zn^{0}+H\_{2}^{+1}O^{-2}{\xrightarrow {t^{o}}}Zn^{+2}O^{-2}+H\_{2}^{0}\uparrow }}}
Elektr kimyoviy kuchlanishlar qatorida rux vodoroddan ancha chapda turadi va kislotalardan vodorodni siqib chiqaradi. Shuning uchun odatda rux laboratoriya amaliyotlarida Kipp apparati yordami bilan vodorod olishda foydalaniladi:

{\displaystyle {\mathsf {Zn+2HCl\rightarrow ZnCl\_{2}+H\_{2}\uparrow }}}
Rux azot va toʻyingan sulfat kislotalarda eritilganda vodorodni ajratmaydi, unda azot yoki oltingugurt birikmalari hosil boʻladi.

Rux amfoter xossaga ega. U suyuqlantirilganda ishqorlar bilan reaksiyaga kiradi. Ishqorlarning kuchli eritmalarida asosan qizdirilganda eriydi.

{\displaystyle {\mathsf {Zn+2NaOH\rightarrow Na\_{2}ZnO\_{2}+H\_{2}\uparrow }}}
{\displaystyle {\mathsf {Zn+2NaOH+2H\_{2}O\rightarrow Na\_{2}[Zn(OH)\_{4}]+H\_{2}\uparrow }}}

Ishlatilishi
------------

Rux oddiy sharoitda havo kislorodi va suv bilan reaksiyaga kirmaydi, shuning uchun uning asosiy massasi temir va poʻlat buyumlarni qoplashda ishlatiladi. Rux metallarning elektrokimyoviy kuchlanish qatorida temirdan chapda joylashgani uchun korroziya birinchi boʻlib rux qoplamida boshlanadi, temirga oʻtmaydi. Sirtida ozgina rux qolsa ham temir yemirilmaydi.

Koʻp miqdorda rux galvanik elementlar tayyorlashda sarflanadi. Metall rux gidrometallurgiya jarayonlarida qaytaruvchi sifatida koʻpchilik qimmatbaho metallarni, jumladan, kumush, oltin, kadmiy va boshqalarni eritmalardan ajratib olishda ishlatiladi.

Rux birikmalari
---------------

### Rux oksid

Rux oksid, ZnO — ruxning kislorod bilan birikmasi. Oq rangli kristall modda. Zichligi 5,7 g/sm³; 1800 °C da sublimatsiyalanadi. Suvda oz eriydi; kislotalarda erib tegishli tuzlarni beradi. Amfoter — ishqorlarda erib sinkatlar hosil qiladi.

Rux oksid tabiatda sinkit (qizil rux rudasi) minerali koʻrinishida uchraydi. Sirlar tayyorlashda, oq boʻyoq, kauchuk, selluloza, plastmassa, rezina toʻldirgichlari, tibbiyotda malham sifatida ishlatiladi.

Rux oksid zaharli, uni hidlagan odam isitma chiqaradi, boshi ogʻriydi, koʻngli ayniydi va yoʻtal tutadi. Yuqori haroratda (1200 °C) rux oksid ishqoriy yer metallari bilan reaksiyaga kirishib MeZnO2 tarkibli tsinkatlar hosil qiladi.
Rux oksidining yana bir xossasi polimerlarga toʻldiruvchi sifatida kiritilib ularni quyoshdan kelayotgan ultirabinafsha nurlardan saqlaydi. Bu oksid yana Quyoshdan asrovchi kremlarda terini asraydi.

### Rux gidroksid

Rux gidroksid, Zn(OH)2 — oq iviqsimon choʻkma holida rux tuzlari eritmasiga ishqor taʼsir ettirib olinadi. Vaqt oʻtishi bilan kristall holga oʻtadi. Amfoter birikmalar singari rux gidroksid ortiqcha ishqorda, kislotalarda va ammiakning suvli eritmasida oson eriydi. Rux gidroksidning kislotalarda eruvchanligi neytrallanish reaksiyasiga asoslangan.

{\displaystyle {\mathsf {Zn(OH)\_{2}+2HCl\longrightarrow ZnCl\_{2}+2H\_{2}O}}}
Ortiqcha ishqorda esa — eruvchan tsinkatlar hosil boʻladi.

{\displaystyle {\mathsf {Zn(OH)\_{2}+2NaOH\longrightarrow Na\_{2}[Zn(OH)\_{4}]}}}
Ruxning barcha tuzlari eritmalarda kuchli kislota — Zn2+ kationi hisobiga gidrolizga uchraydi.

{\displaystyle {\mathsf {Zn^{2+}+HOH\longrightarrow ZnOH^{+}+H^{+}}}}
### Rux sulfat

Rux sulfat, ZnSO4 — rangsiz ortorombik panjarali kristall modda; zichligi 3,74 g/sm³. 800—900 ° da ZnO va SO2 ga ajraladi. Suvdagi eritmalaridan suvli kristallogidrat ZnSO4 \* 7H2O — rux kuporosi koʻrinishida ajralib chiqadi.

Rux sulfat viskoza ishlab chiqarishda, boʻyoqchilikda, chitlarga gul bosishda, elektrolitik usulda rux metalli olishda, mikrooʻgʻit sifatida va tibbiyotda ishlatiladi.

### Rux sulfid

Rux sulfid, ZnS — ruxning oltingugurt bilan birikmasi. Ikkita modifikatsiyasi bor: biri kub shaklida kristallanadigan α = ZnS — sfalerit, ikkinchisi geksagonal shaklda kristallanadigan β = ZnS — vyurtsiddir.

Suyuqlanish harorati 1850° (150 atm bosim ostida), zichligi 3,98—4,092 g/sm³, 1185° da sublimatsiyalanadi. Suvda erimaydi, kislotalarda yaxshi eriydi.

Sfalerit rux olishda muhim xomashyo hisoblanadi. Lyuminoforlar komponenti, bariy sulfat bilan aralashmasi oq boʻyoq — litopon olishda, kadmiy sulfid bilan aralashmasi kineskoplar tayyorlashda ishlatiladi.

### Rux xlorid

Rux xlorid
Rux xlorid, ZnCl2 — ruxning xlor bilan birikmasi, rangsiz kristall modda. Suyuqlanish harorati 318°, qaynash harorati 732°, zichligi 2,91 g/sm³. Suvda yaxshi eriydi.

Rux konsentratiga osh tuzini qoʻshib qizdirish, haydash va uni chang holida tutib yigʻish, shuningdek, rux oksidi yoki metall boʻlaklariga xlorid kislota taʼsir ettirish, soʻngra bugʻlatish usullari bilan olinadi.

Rux xlorid yogʻochni chirishdan saqlashda, metallarni payvandlashda (oksid pardalardan tozalashda), pergament ishlab chiqarishda qoʻllanadi.

Jahonda ishlab chiqarilishi
---------------------------

2009-yilda  butun dunyoda ishlab chiqarilgan ruxning miqdori 11,277 million tonnani tashkil etdi.

Quyida rux ishlab chiqaruvchi eng yirik davlatlar roʻyxati bilan tanishishingiz mumkin (2006-yilgi maʼlumot)

| Rux ishlab chiqarish boʻyicha davlatlar roʻyxati |
| --- |
| Oʻrin | Davlat | Ishlab chiqarilish (tonna) |
| — | Yer Jahon | 10,000,000 |
| 1 | Xitoy Xitoy | 2,600,000 |
| 2 | Avstraliya Avstraliya | 1,380,000 |
| 3 | Peru Peru | 1,201,794 |
| 4 | Qoʻshma Shtatlar AQSH | 727,000 |
| 5 | Kanada Kanada | 710,000 |
| 6 | Meksika Meksika | 480,000 |
| 7 | Republic of Ireland Irlandiya | 425,700 |
| 8 | Hindiston Hindiston | 420,800 |
| 9 | Qozogʻiston Qozogʻiston | 400,000 |
| 10 | Shvetsiya Shvetsiya | 192,400 |
| 11 | Rossiya Rossiya | 190,000 |
| 12 | Braziliya Braziliya | 176,000 |
| 13 | Boliviya Boliviya | 175,000 |
| 14 | Polsha Polsha | 135,600 |
| 15 | Eron Eron | 130,000 |
| 16 | Marokash Marokko | 73,000 |
| 17 | Namibiya Namibiya | 68,000 |
| 18 | Koreya Xalq Demokratik Respublikasi Shimoliy Koreya | 67,000 |
| 19 | Turkiya Turkiya | 50,000 |
| 20 | Vietnam Vyetnam | 48,000 |
| 21 | Tailand Tayland | 45,000 |
| 22 | Honduras Gonduras | 37,646 |
| 23 | Finlandiya Finlandiya | 35,700 |
| 24 | Janubiy Afrika JAR | 34,444 |
| 25 | Chili Chili | 31,725 |
| 26 | Argentina Argentina | 30,300 |
| 27 | Bolgariya Bolgariya | 17,300 |
| 28 | Ruminiya Ruminiya | 9,600 |
| 29 | Yaponiya Yaponiya | 7,169 |
| 30 | Jazoir Aljir | 5,000 |
| 31 | Saudiya Arabistoni Arabiston | 1,500 |
| 32 | Gruziya Gruziya | 400 |
| 33 | Bosniya va Gersegovina Bosniya va Gersegovina | 300 |
| 34 | Myanma Myanma | 100 |

Yana qarang
-----------

* Rux qotishmalari

Manbalar
--------

1. 1 2 3  „Jahon rux bozori" (ruscha). *Ereport*. Qaraldi: 8-aprel, 2015.
2. ↑  „Jahon rux bozori" (ruscha). *Cmmarket*. Qaraldi: 8-aprel, 2015.
3. ↑  Moʻminov, Ibrohim, ed (1977). "Rux". *Oʻzbek sovet ensiklopediyasi*. **9**. Toshkent: Oʻzbek sovet ensiklopediyasi Bosh redaksiyasi. 404-405 b.
4. ↑  "Rux". *Oʻzbekiston milliy ensiklopediyasi*. Toshkent: Oʻzbekiston milliy ensiklopediyasi.
5. ↑  Porter, Frank C.*. Rux va rux birikmalarining korroziyiga qarshi chidamliligi* (inglizcha). CRC Press, 1994 — 121 bet. ISBN 0-8247-9213-0.
6. ↑  Ritchie, Rob*. Kimyo*, 2 (inglizcha), Letts and Lonsdale, 2004 — 71 bet. ISBN 1-84315-438-2.
7. ↑  „Jahon miqyosida rux ishlab chiqarish va isteʼmol qilish qisqardi, Xitoyda boʻlsa — oshdi" (ruscha). *Metalinfo* (19-fevral, 2010). Qaraldi: 17-aprel, 2015.
8. ↑  „Minerallar yilnomasi – 2006" (inglizcha). *United States Geological Survey* (fevral 2008). Qaraldi: 17-aprel, 2015.

Havolalar
---------

|  |  |
| --- | --- |
|  | Vikiomborda ***Rux*** haqida turkum mavjud |

* Rux haqida maʼlumot, *AQSH sogʻliq institutlari* (ingl.)
* Rux tarixi va etimologiyasi, *Elements* (ingl.)

| Kimyoviy elementlar davriy sistemasi |
| --- |
|  |  | Guruhlar |
|  |   | 1 | 2 |   |   |   |   |   |   |   |   |   |   |   |   |   |   | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| Davrlar | 1 | H |   | He |
| 2 | Li | Be |   | B | C | N | O | F | Ne |
| 3 | Na | Mg |   | Al | Si | P | S | Cl | Ar |
| 4 | K | Ca |   | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |   | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
| 8 | Uue | Ubn | Ubu | Ubb | Ubt | Ubq | Ubp | Ubh | Ubs |   |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Ishqoriy metallar | Ishqoriy yer metallar | Lantanoidlar | Aktinoidlar | Superaktinoidlar | Oʻtish metallar | Yengil metallar | Yarim metallar | Qolgan metallmaslar | Galogenlar | Inert gazlar | Xossalari nomaʼlum |

 |


|  |  |  |  |
| --- | --- | --- | --- |
| 

| * k
* m
* t

Metallarning aktivlik qatori |
| --- |
|  |
| 
Eu • Sm • Li • Cs • Rb • K • Ra • Ba • Sr • Ca • Na • Ac • La • Ce • Pr • Nd • Pm • Gd • Tb • Mg • Y • Dy • Am • Ho • Er • Tm • Lu • Sc • Pu • Th • Np • U • Hf • Be • Al • Ti • Zr • Yb • Mn • V • Nb • Pa • Cr • Zn • Ga • Fe • Cd • In • Tl • Co • Ni • Te • Mo • Sn • Pb • H2 • W • Sb • Bi • Ge • Re • Cu • Tc • Te • Rh • Po • Hg • Ag • Pd • Os • Ir • Pt • Au |

 |


|  |  |  |  |
| --- | --- | --- | --- |
| 

| * k
* m
* t

Rux birikmalari |
| --- |
|  |
| 
Rux amid (Zn(NH2)2) • Rux antimonid (ZnSb) • Rux arsenid (Zn3As2) • Rux atsetat ((CH3COO)2Zn) • Rux borogidrid (Zn(BH4)2) • Rux bromid (ZnBr2) • Rux gidrid (ZnH2) • Rux gidroksid (Zn(OH)2) • Dimetilrux (Zn(СH3)2) • Rux ditizonat (Zn(С13H11N4S)2) • Rux ditionit (ZnS2O4) • Difenilrux (Zn(С6H5)2) • Dietilrux (Zn(С2H5)2) • Rux yodid (ZnI2) • Etilrux yodid (С2H5ZnI) • Rux karbid (ZnC2) • Rux karbonat (ZnCO3) • Rux molibdat (ZnMoO4) • Rux nitrat (Zn(NO3)2) • Rux nitrid (Zn3N2) • Rux oksid (ZnO) • Rux ortofosfat (Zn3(PO4)2) • Rux peroksid (ZnO2) • Rux pirofosfat (Zn2P2O7) • Rux selenid (ZnSe) • Rux sulfat (ZnSO4) • Rux sulfid (ZnS) • Rux tellurid (ZnTe) • Rux fosfid (Zn3P2) • Rux ftorid (ZnF2) • Rux xlorat (Zn(ClO3)2) • Rux xlorid (ZnCl2) • Rux xromat (ZnCrO4) • Rux sianid (Zn(CN)2) • |

 |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |